बोले- उनके पति पांच साल पहले चल बसे थे, मिलकर लगा दूसरी शादी कर सकते हैं
Ashish Vidyarthi Rupali Barua Marriage Story - How They Met And Family Struggles He Went For Second Marriage. वेटरन एक्टर आशीष विद्यार्थी ने एक साल पहले अपनी पहली पत्नी एक्ट्रेस पीलू विद्यार्थी उर्फ राजेशी बरुआ से डिर्वोस फाइल किया था। अब हाल ही में उन्होंने फैशन डिजाइनर रुपाली बरुआ से शादी की है
एक्टर आशीष विद्यार्थी ने एक साल पहले अपनी पहली पत्नी एक्ट्रेस पीलू विद्यार्थी उर्फ राजेशी बरुआ से डिवोर्स फाइल किया था। अब हाल ही में उन्होंने फैशन डिजाइनर रुपाली बरुआ से शादी की है। एक इंटरव्यू में आशीष ने बताया कि वे रुपाली से कैसे और कब मिले। इसके साथ ही उन्होंने शेयर किया कि कैसे रुपाली से शादी करने का फैसला उनकी फैमिली में दर्द लेकर आया है। आशीष 57 वर्ष की उम्र में दूसरी शादी करने को लेकर चर्चा में हैं।
व्लॉगिंग असाइंमेंट के दौरान रुपाली से मिला
द टेलीग्राफ टी2 को दिए एक इंटरव्यू में आशीष ने बताया कि वे रुपाली से कब और कैसे मिले। आशीष ने कहा, ‘पीलू के साथ सब कुछ खत्म होने के बाद मैं पिछले साल अपने एक व्लॉगिंग असाइंमेंट के दौरान रुपाली से मिला। हमने जब एक दूसरे से बात की तो पाया कि वो अपने हिस्से का काफी दर्द झेल चुकी है।’
हमें शादी की संभावना नजर आई
आशीष ने आगे बताया, ‘रुपाली ने पांच साल पहले अपने पति को खो दिया और दोबारा शादी के बारे में भी नहीं सोचा। पर जैसे-जैसे हमने एक-दूसरे से बात की तो पाया कि यह संभावना है कि वह अपने जीवन को नए सिरे से देखे और शादी के बारे में विचार करे। वे 50 वर्ष की हैं और मैं 57 वर्ष का हूं और हम दोनों को खुश रहने का हक है।’
यह हमारे परिवार के लिए मुश्किल फैसला था
आशीष ने बताया कि यह फैसला उनके परिवार में काफी दर्द लेकर आया। वे बोले, ‘पीलू और मेरे पास हमारी शादी की कई खूबसूरत यादें हैं। मैं पीलू को सिर्फ अपने बेटे की मां के तौर पर ही नहीं देखता। वो मेरी दोस्त हैं। और अगर आपको लगता है कि मैं उनसे बिना दर्द के अलग हुआ हूं तो ऐसा नहीं है। यह सिर्फ मेरे लिए ही नहीं, बल्कि पीलू और हमारे बेटे के लिए भी बहुत मुश्किल था। पर फिर यह फैसला आपको ही लेना होता है कि आपको दुख के साथ रहना है या उससे आगे बढ़ना है।’
दो लोग खूबसूरती से भी अलग होते हैं
इससे पहले हिंदुस्तान टाइम्स को दिए एक इंटरव्यू में पीलू ने आशीष की दूसरी शादी पर रिएक्शन दिया था। उन्होंने कहा था, ‘लाेग एक ही स्टीरियोटाइप से बंधे हुए हैं कि दो लोग जब अलग होते हैं तो दोनों के बीच मार-पिटाई और गाली-गलौच ही होता है। कभी-कभी दो लोग शांति और खूबसूरती से जीने के लिए भी अलग होते हैं।’